Dobrý večer.
Áno, tiež som videl na internetovom pohľade tie značky, pozeral som si ten úsek predtým, než som išiel robiť túto úpravu. Ale na rýchlostnú cestu, na ktorú bol úsek upravený v sade zmien 149080530, sa určite nemení. Preto som to vrátil späť, aj na základe toho, že v Cestnej databanke je úsek uvedený ako diaľnica.

No a keď už sme sa dostali k tejto téme ozdrojovania pomocou CDB... Pokiaľ viem, tak CDB je stránka patriaca Slovenskej správe ciest, majú to aj na titulke. Tak by som sa chcel opýtať aj ja, že z čoho sa teda získavajú oficiálne údaje o zmenách v cestnej sieti, keď to nie sú Slovenská správa ciest a Národná diaľničná spoločnosť? Kde inde okrem rubriky na CDB Vybrané zmeny v cestnej sieti SR sa písalo napr. o prečíslovaní ciest II/572 a II/510 na II/120 a II/121? Napriek tomu sa to upravilo: https://www.openstreetmap.org/changeset/154531586
Neviem, prečo sa prečíslovali tieto dve cesty II. triedy, ani to nechcem rozoberať, ale stalo sa to, no podľa Vašej otázky by sa ani táto zmena nemohla urobiť.
Alebo moja úprava, kde sa zaradila do cestnej siete III/3524: https://www.openstreetmap.org/changeset/108979990
Určite o tom nebola zmienka inde ako na CDB. Takže podľa toho by mala byť označená stále ako ulica, hoci to už neplatí? Alebo prihraničný úsek cesty I/12, ktorý nám stále Poliaci prehadzujú na cestu III. triedy/neklasifikovanú cestu/ulicu (dokopy sa to stalo už 7-krát), lebo im to nezapadá do cezhraničného spojenia. Naposledy som to opravoval práve pred chvíľou. Takže neviem, aké oficiálne údaje pre vyššie uvedené prípady by sa použili a ako by to vôbec vyzeralo, keď všetko je zo zdroja CDB a iný nejestvuje. Alebo v tých prípadoch by už to neplatilo?...
Pekný večer.